laion/Wikipedia-Exotic huggingface dataset:
ტენერე

ტენერე — უდაბნო სამხრეთ-ცენტრალურ საჰარაში. მოიცავს ფართო, ქვიშიან სივრცეს, რომელიც გადაჭიმულია ჩრდილო-აღმოსავლეთ ნიგერიდან ჩადის დასავლეთ ნაწილამდე. ფართობი შეადგენს 400 000 კმ²-ს. დასავლეთით ესაზღვრება აირის მთები, ჩრდილოეთით აჰაგარის მთები, ჩრდილო-დასავლეთით ჯადოს პლატო, აღმოსავლეთით ტიბესტის მთები, სამხრეთით კი ჩადის ტბის აუზი. უდაბნოს ჰავა ექსტრემელურად ცხელია, პრაქტიკულად არ გვხვდება არანაირი მცენარე. ზაფხულში ტემპერატურა 42 °C-ს აღწევს. ნალექების წლიური რაოდენობა 25 მმ-ს შეადგენს. სახელწოდება მოდის ტუარეგის ენიდან და ნიშნავს „უდაბნოს". 1991 წელს, აირის მთები და ტენერეს ბუნების ნაკრძალი იუნესკომ მსოფლიო მემკვიდრეობის სიაში შეიტანა. აირის მთები მსოფლიო მემკვიდრეობის ძეგლების სია აფრიკაში აირის მთები და ტენერე
ვსევოლოდ ზენკოვიჩი

ვსევოლოდ პავლეს ძე ზენკოვიჩი (რუს. Зенкович, Всеволод Павлович; დ. 4 თებერვალი [ძვ. სტ. 22 იანვარი], 1910, — გ. 15 აგვისტო, 1994, მოსკოვი, რუსეთი) — რუსი გეოგრაფი. გეოგრაფიის მეცნიერებათა დოქტორი (1943), პროფესორი (1947). სკკპ წევრი 1953 წლიდან. სახელგანთქმული სპეციალისტი ოკეანოლოგიისა და გეომორფოლოგიის დარგში. ვსევოლოდ ზენკოვიჩი დაიბადა 1910 წლის 4 თებერვალს, ქალაქ მოსკოვში. ზენკოვიჩი იყო სსრკ მეცნიერებათა აკადემიის ოკეანოლოგიის (1944-1971) და გეოგრაფიის (1971-1974) ინსტიტუტების ზღვის სანაპირო ზონის ლაბორატორიის გამგე, 1975-1990 წლებში მუშაობდა საქართველოს მეცნიერებათა აკადემიის ვახუშტი ბაგრატიონის სახელობის გეოგრაფიის ინსტიტუტში და ხელმძღვანელობდა შავი ზღვის სანაპირო ზონის მორფოლოგიისა და დინამიკის ლაბორატორიას. 1991 წლიდან კვლავ გადავიდა მოსკოვში. ვსევოლოდ ზენკოვიჩმა კვლევითი საქმიანობა დაიწყო 1920-იან წლებში ზღვის თევზმეურნეობისა და ოკეანოგრაფიის პოლარულ სამეცნიერო-კვლევით ინსტიტუტში. 1930-იან წლებში მურმანსკში ჩამოაყალიბა ზღვის გეოლოგიის ლაბორატორია. 1937 წლიდან ლექციებს კითხულობდა მოსკოვის ჰიდრომეტეოროლოგიურ ინსტიტუტსა და მოსკოვის სახელმწიფო უნივერსიტეტში. ვსევოლოდ ზენკოვიჩმა საფუძვლიანად გამოიკვლია ბარენცის, თეთრი, კასპიისა და შავის ზღვის სანაპიროები. ეს იყო გეომორფოლოგიაში ახალი მიმართულების შექმნის პერიოდი. მნიშვნელოვანი გამოკვლევები ჩაატარა ასევე პოლონეთის, ნიდერლანდების, იუგოსლავიის, ვიეტნამის, ეგვიპტეს, მექსიკის, კუბისა და ჩინეთის ზღვის სანაპირო ზონებში. ავტორია 400-მდე სამეცნიერო ნაშრომის და 50-მდე სამეცნიერო-პოპულარული წიგნისა. პრაქტიკაში შემოიღო კვლევის რიგი მეთოდი, მათ შორის: ლუმინომორფული ინდიკატორები, წყალქვეშა გამოკვლევები და ექსპერიმენტები, ნატანის ბალანსის ანალიზი და სხვა. ზენკოვიჩმა საფუძველი ჩაუყარა ზღვის ნაპირების მკვლევართა საბჭოთა სკოლას, რომელიც ფართოდ იყო აღიარებული. ზენკოვიჩი იყო საერთაშორისო გეოგრაფიული კავშირის ზღვის ნაპირთა გეომორფოლოგიის კომისიის წევრი (1964 წლიდან). მეორე მსოფლიო ომში ხელმძღვანელობდა საინჟინრო ჯარების ასეულს. სსრკ სახელმწიფო (1951) და ლენინური (1964) პრემიები, სსრკ გეოგრაფიული საზოგადოების თედორე ლიტკეს სახელობის ოქროს მედალი (1958). დაჯილდოებულია შრომის წითელი დროშის ორდენითა და მედლებით. მიღებული ჰქონდა აგრეთვე სსრკ სახალხო მეურნეობის მიღწევათა გამოფენის დიდი ვერცხლის მედალი (1956). Динамика и морфология морских берегов 1946; Морфология и динамика советских берегов Черного моря, т. 1–2, М., 1958–60; Основы учения о развитии морских берегов 1962; Пицунда наша радость и тревога, Тб., 1984. დონდუა გ., ენციკლოპედია „საქართველო“, ტ. 3, თბ., 2014. — გვ. 356. ↑ Зенкович Всеволод Павлович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 2.0 2.1 Czech National Authority Database <a href="https://wikidata.org/wiki/Track:Q13550863"></a>
აბრაამ კარიელი

აბრაამ კარიელი (დ. 350 — გ. 422/423) — კარიელი ეპისკოპოსი. მართლმადიდებელი ეკლესიის წმინდანი, ხსენების დღე ახალი სტილით 27 თებერვალი ძვ. სტ. (14 თებერვალი). წმინდა აბრაამი, კარიელი ეპისკოპოსი IV–V საუკუნეებში ცხოვრობდა. იგი ქალაქ კვიროსში დაიბადა და სრულიად ახალგაზრდა იყო, როდესაც მონასტერს მიაშურა. შემდგომში წმინდანმა მოღვაწეობის ადგილად ლიბანის მთები აირჩია და იქ განდეგილი ბერის ცხოვრებით ცხოვრობდა. ღირს აბრაამს ხშირად უხდებოდა დაეთმინა წარმართთა გამოხდომები. უღმრთოები ნეტარი ბერის განდევნას ცდილობდნენ თავიანთი მიწებიდან; მის მყუდროებას ხშირად არღვევდნენ მახლობელი სოფლის გლახაკი მცხოვრებლებიც, რომლებიც მოწყალების სათხოვნელად ამოდიოდნენ მასთან, მაგრამ უფლის რჩეული მოთმინებით იტანდა მათ სტუმრობებს და უშურველად გასცემდა ყველაფერს, რასაც სწირავდნენ. როდესაც ამ სოფლის ქრისტიანმა მცხოვრებლებმა ტაძარი ააშენეს, მხურვალედ სთხოვეს წმინდა აბრაამს, სამღვდელო ხელდასხმა მიეღო და მათი მოძღვარი გამხდარიყო. ღირსი მამა დაჰყვა მვედრებელთა ნებას, სულიერად განამტკიცა მრევლი, ხოლო შემდეგ თავის ნაცვლად მათ სხვა მოძღვარი დაუდგინა, თვითონ კი მონასტერს დაუბრუნდა. კეთილმსახურებით გამორჩეული მოსაგრე კარიის ეპისკოპოსად დაადგინეს. წმინდანი სამწყსოს გულმოდგინედ ასწავლიდა ღვთივსათნო ცხოვრებას და თავადვე აძლევდა თავშეკავების მაგალითს. იმპერატორმა თეოდოსი უმცროსმა ეპისკოპოსთან შეხვედრა მოიწადინა და მას თან კარზე მოუხმო. კონსტანტინოპოლში ჩასული წმინდა აბრაამი მალე გარდაიცვალა. მისი ნეშტი პატივით გადასვენდა ქალაქ კარში და იქვე დაიკრძალა. მართლმადიდებელი წმინდანები წმიდანთა ცხოვრება, ტომი I, თბილისი, 2001 წ.
Keane-ის დისკოგრაფია

აქ წარმოდგენილია ინგლისურ ჯგუფ Keane-ის დისკოგრაფია. მასში შედის სამი სტუდიური, ორი საკონცერტო, ექვსი EP დისკი და 18 სინგლი. ↑ 1.0 1.1 UK Charts > Keane. Official Charts Company. ციტირების თარიღი: 2010-08-10. ↑ Australian Charts > Keane. australian-charts.com Hung Medien. ციტირების თარიღი: 2010-08-10. ↑ 3.0 3.1 Belgium (Flanders) Charts > Keane Dutch. ultratop.be/nl Hung Medien. ციტირების თარიღი: 2009-10-09. ↑ 4.0 4.1 French Charts > Keane French. lescharts.com Hung Medien. ციტირების თარიღი: 2009-10-09. ↑ 5.0 5.1 Chartverfolgung / Keane / Longplay. musicline.de PhonoNet. დაარქივებულია ორიგინალიდან — 2012-10-09. ციტირების თარიღი: 2010-08-10. ↑ 6.0 6.1 Irish Charts > Keane. irish-charts.com Hung Medien. ციტირების თარიღი: 2010-08-10. ↑ 7.0 7.1 Dutch Album Charts > Keane Dutch. dutchcharts.nl Hung Medien. ციტირების თარიღი: 2010-08-10. ↑ 8.0 8.1 Swedish Charts > Keane. swedishcharts.com Hung Medien. ციტირების თარიღი: 2010-08-10. ↑ 9.0 9.1 Swiss Charts > Keane. swisscharts.com Hung Medien. ციტირების თარიღი: 2010-08-10. ↑ 10.0 10.1 Keane > Album & Song Chart History > Billboard 200. Billboard Nielsen Business Media. ციტირების თარიღი: 2010-08-10. ↑ 11.0 11.1 11.2 11.3 BPI Certified Awards. British Phonographic Industry. დაარქივებულია ორიგინალიდან — 2017-10-06. ციტირების თარიღი: 2009-09-04. ↑ Disque en France > Certifications Albums > Platine > 2005. Syndicat National de l'Édition Phonographique. დაარქივებულია ორიგინალიდან — 2014-05-04. ციტირების თარიღი: 2010-08-10. ↑ IRMA 2005 Certification Awards. Irish Recorded Music Association. ციტირების თარიღი: 2010-08-10. ↑ 14.0 14.1 NVPI Goud & Platina. NVPI. დაარქივებულია ორიგინალიდან — 2006-02-16. ციტირების თარიღი: 2010-08-10. ↑ 15.0 15.1 15.2 RIAA Gold & Platinum. Recording Industry Association of America. დაარქივებულია ორიგინალიდან — 2015-09-24. ციტირების თარიღი: 2010-11-02. ↑ IRMA 2006 Certification Awards. Irish Recorded Music Association. ციტირების თარიღი: 2010-08-10. ჯგუფის ოფიციალური საიტი
წმინდა აბდე

წმინდა აბდე – მოწამე აბდე (აბიდე), სპარსეთში წამებული. მართლმადიდებელი ეკლესიის წმინდანი, ხსენების დღე ახალი სტილით 18 სექტემბერი ძვ. სტ. (5 სექტემბერი). წმინდა მოწამე აბდე (აბიდე) იეზდიგერდ I-ის (408-420) ზეობისას ეწამა სპარსეთში მზისა და ცეცხლის თაყვანისცემაზე უარის თქმისთვის. მართლმადიდებელი წმინდანები წმიდანთა ცხოვრება, ტომი III, თბილისი, 2001 წ.
აბდია ეპისკოპოსი

აბდია ეპისკოპოსი (გ. 418) — მღვდელმოწამე. მართლმადიდებელი ეკლესიის წმინდანი, ხსენების დღე ახალი სტილით 13 აპრილი ძვ. სტ. (31 მარტი). წმინდა აბდია ეპისკოპოსი სპარსეთში მოღვაწეობდა. მაზდეანური ტაძრის დანგრევისათვის მღვდელმთავარს სპარსეთის მეფემ, იეზდიგერდ I-მა (401-402) ტაძრის აღდგენა დაავალა. წმინდა აბდიამ უარყო შემოთავაზებული წინადადება, რასაც ქრისტიანული ეკლესიის დარბევა და ქრისტიანთა დევნა მოჰყვა. პირველი მსხვერპლი თვით აბდია იყო. ხანგრძლივი წამების შემდეგ, სპარსეთის ქალაქ სუზაში წმინდა აბდიას თავი მოკვეთეს. ერთი თვის მერე აწამეს სხვა ქრისტიანებიც, მათ შორის დიაკონი ბენიამინი. მართლმადიდებელი წმინდანები წმიდანთა ცხოვრება, ტომი I, თბილისი, 2001 წ. მღვდელმოწამე აბდია ეპისკოპოსი და ბენიამის დიაკონი
The Seer (EP)

The Seer — ფინელი როკ/კლასიკური სოპრანოს, ტარია ტურუნენის EP. EP ლიმიტირებული იყო და მხოლოდ 1000 ასლი გავრცელდა გაერთიანებულ სამეფოში. შესულია დუეტი დორო პეშთან, პირველი სოლო ალბომის My Winter Storm სიმღერების რემიქსები და საკონცერტო ჩანაწერები. EP რეალიზაციაში Spinefarm-ის პატრონაჟით 2008 წლის 1 დეკემბერს ჩაეშვა და ათასივე ეგზემპლარი პირველსავე დღეს გაიყიდა. The Seer (feat. Doro Pesch) - 4:22 Lost Northern Star (Tägtgren Remix) - 4:35 The Reign (Score Mix) - 4:47 Die Alive (Alternative Version) - 4:08 Boy and the Ghost (Izumix) - 4:14 Calling Grace (Full Version) - 3:18 Lost Northern Star (Ambience Sublow Mix) - 4:56 Damned and Divine (live in Kuusankoski) - 5:44 You Would Have Loved This (live in Kuusankoski) - 4:04 Our Great Divide (live in Kuusankoski) - 5:16 Ciarán's Well (live in Kuusankoski) - 3:48 ↑ http://www.allmusic.com/album/the-seer-mw0001924946
Sony Music Entertainment

Sony Music Entertainment (SME ან Sony Music) — მუსიკალურ ბიზნესში სიდიდით რიგით მეორე ხმისჩამწერი კომპანია. მას ფლობს Sony Corporation of America. ეს უკანასკნელი, თავის მხრივ, არის იაპონური Sony Corporation-ის ფილიალი. ოფიციალური საიტი
ლულუ (მომღერალი)

ლულუ კენედი-კეირნზი ინგლ. Lulu Kennedy-Cairns, (ნამდვილი სახელი - მარი მაკ-დონალდ მაკ-ლაფლინ ლოური ინგლ. Marie McDonald McLaughlin Lawrie, უფრო მეტად ცნობილი სასცენო სახელით ლულუ ინგლ. Lulu (დ. 3 ნოემბერი, 1948, ლენოქსტაუნი, სამხრეთი დანბერტონშირი) — შოტლანდიელი მომღერალი და მსახიობი. პოპულარობა მოიპოვა 1960-იანი წლებიდან. აშშ-ში იგი განთქმულია სიმღერით To Sir, with Love, ხოლო ბრიტანეთში - სიმღერებით Shout და Boom Bang-a-Bang. იგი არის ბრიტანული იმპერიის ორდენის მფლობელი. მთავარი სტატია: ლულუს დისკოგრაფია. ლულუს ოფიციალური საიტი დაარქივებული 2011-03-12 საიტზე Wayback Machine. Lulu კინოფილმების ინტერნეტ-მონაცემთა ბაზაში
ტრანსპორტი საქართველოში

მთავარი სტატია: საქართველოს რკინიგზა. ქსელის საერთო სიგრძე: 1,683 კმ საზოგადოებრივი მომსახურებისთვის.(არ მოიცავს ინდუსტრიულ ხაზებს) განიერი ლიანდაგი: 1,583 კმ – 1520 მმ სიგანის ვიწრო ლიანდაგი: 100 კმ – 914 მმ სიგანის ქალაქი რომელშიც ფუნქციონირებს მეტროპოლიტენი – თბილისი (იხილეთ:თბილისის მეტროპოლიტენი) In April 2005, an agreement was signed to build a railway from Turkey through Georgia to Azerbaijan (see Kars Baku Tbilisi railway line) probably using თარგი:RailGauge (Standard gauge) supposedly so that it can eventually link with China. One Georgian border station is Akhalkalaki. In August 2007, Georgia handed over the management rights of the state-owned Georgian Railway company to the U.K.-based company Parkfield Investment for 89 years.  რუსეთი - კი - (ლიანდაგის სიგანე 1520 მმ) - აფხაზეთის ავტონომიური რესპუბლიკის გავლით - 1992 წლიდან დაკეტილია პოლიტიკური მიზეზების გამო.  აზერბაიჯანი - კი - (ლიანდაგის სიგანე 1520 მმ)  სომხეთი - კი – (ლიანდაგის სიგანე 1520 მმ)  თურქეთი – კი - (ლიანდაგის სიგანე 1435 მმ) თბილისი ფოთი - პორტი ბათუმი - პორტი ქუთაისი ახალციხე მთავარი სტატია: საქართველოს საავტომობილო გზები. საქართველოს საავტომობილო გზების ქსელი შედგება 1,495 კმ სიგრძის საერთაშორისო მნიშვნელობის გზებით,რომელიც შედარებით კარგ მდგომარეობაშია და 18,834 კმ სიგრძის შიდასახელმწიფოებრივი და ადგილობრივი მნიშვნელობის გზებით,რომლის უმეტესი ნაწილი ცუდ მდგომარეობაშია და რეაბილიტაციას საჭიროებს. საავტომობილო გზების დეპარტამენტი ერთიანი სატრანსპორტო ადმინისტრაცია დაარქივებული 2013-04-05 საიტზე Wayback Machine. ნედლი ნავთობი 370 კმ; რაფინირებული პროდუქტები 300 კმ; ბუნებრივი აირი 440 კმ (1992) ბათუმი, ფოთი, სოხუმი. ხომალდების საერთო რაოდენობა: 17 ხომალდი (with a volume of თარგი:GRT or over) totaling თარგი:GRT/თარგი:DWT ხომალდები დანიშნულების მიხედვით: სატვირთო გემი 10, ქიმიური ტანკერი 1, ნავთობის ტანკერი 6 (1999) 28 (1994) ამჟამად საქართველოში ორი განახლებული საერთაშორისო აეროპორტია, რომელიც თანამედროვე სტანდარტებს პასუხობს: თბილისის საერთაშორისო აეროპორტი ბათუმის საერთაშორისო აეროპორტი საერთო რაოდენობა: 14 3,047 მ–ზე მეტი: 1 2,438 დან 3,047 მ–მდე: 7 1,524 დან 2,437 მ–მდე: 4 914 დან 1,523 მ–მდე: 1 914 მ–ზე ნაკლები: 1 (1994) საერთო რაოდენობა: 14 3,047 მ–ზე მეტი: 1 2,438 დან 3,047 m: 1 1,524 to 2,437 მ–მდე: 1 914 დან 1,523 მ–მდე: 5 914 მ–ზე ნაკლები: 6 (1994) საქართველოს საავტომობილო გზები საქართველოს რკინიგზა თბილისის მეტროპოლიტენი
კომპა

კომპა (Kompa, ასევე Compas Direct, konpa direk, konpa ან compa) — მუსიკალური ჟანრი, წარმოშობით ჰაიტიდან. ჟანრი გამოირჩევა საშუალო-სწრაფი ტემპის რიტმით, შესრულებული ელექტრო გიტარით, საქსოფონით, საყვირით და მსგ, ბოლო დროს ხშირია სინთეზატორიც. ზუკისგან განსხვავებით მუსიკის ლირიკა ძირითადად ჰაიტიურ კრეოლზეა, ხოლო თავად მუსიკა გაცილებით სწრაფ რიტმშია. ჩრდილოეთ ამერიკაში კომპას ფესტივალები ხშირად ტარდება მონრეალში, ნიუ-იორკში, მაიამისა და ბოსტონში (სადაც ჰაიტიური წარმოშობის მოსახლეობა საგრძნობლად დიდია). Manuel, Peter (2006). Caribbean Currents: Caribbean Music from Rumba to Reggae (2nd edition). Philadelphia: Temple University Press. ISBN 1-59213-463-7.  Experience Haitian music on Mizikpam Internet Radio Accessed May 18, 2010 Gage Averill (1997). Caribbean Current: A day for the hunter. A day for the prey.. Chicago and London: The University of Chicago Press.
არალისპირა ყარაყუმი

არალისპირა ყარაყუმი — ქვიშიანი უდაბნო ყაზახეთში. არალის ზღვის ჩრდილო-აღმოსავლეთით. გავრცელებულია შიშველი და მცენარეული საფარით ნახევრად შემოსილი ქვიშები, რომელთა შორის მარილიანი ტბებია. ჰავა კონტინენტურია. იანვრის საშუალო ტემპერატურა 12º-იდან — 14º C-მდე, ივლისისა 24º-იდან 26º C-მდე. აბსოლუტური მაქსიმუმია 42º C, აბსოლუტური მინიმუმი — 42º C. ნალექების რაოდენობა დაახლ. 100 – 150 მმ. წელიწადში. ზამთრის საძოვრები. ქართული საბჭოთა ენციკლოპედია, ტ. 1, თბ., 1975. — გვ. 537.
გუახირის უდაბნო

გუახირის უდაბნო — უდაბნო სამხრეთ ამერიკაში, კოლუმბიის უკიდურეს ჩრდილოეთ ნაწილში. მდებარეობს დედაქალაქ ბოგოტიდან 610 კმ-ით ჩრდილოეთით, გუახირის დეპარტამენტში, გუახირის ნახევარკუნძულზე და ნაწილობრივ ვრცელდება ვენესუელის ტერიტორიაზეც. ამ ტერიტორიაზე მდებარეობს ქვანახშირის უდიდესი მარაგები, განსაკუთრებით ელ-სერეხონის ზონაში. აქცვე ბინადრობენ ადგილობრივები — ვაიუს ხალხი. გავრცელებულია უდაბნოს ფლორა და ფაუნა. 1977 წლიდან, უდაბნოს ტერიტორიაზე შექმნილია მაკუირის ეროვნული პარკი, რომელიც ასევე მოიცავს აქ მდებარე ტროპიკულ ოაზისს. გუახირის ნახევარკუნძული
მონტეს უდაბნო

მონტეს უდაბნო — უდაბნო სამხრეთ ამერიკაში, არგენტინის ტერიტორიაზე. მდებარეობს ატაკამის უდაბნოს სამხრეთ-აღმოსავლეთით, პატაგონიის უდაბნოს ჩრდილოეთით, ანდების აღმოსავლეთით. გადაჭიმულია 177 600 კვადრატულ მილზე. რეგიონის ფლორა ძლიერ განსხვავებულია ატაკამის ან თუნდაც პატაგონიის უდაბნოებისგან. გავრცელებულია ბუჩქები, ბალახები და მარალი კაქტუსები. ფაუნა ძალზე წააგავს პატაგონიის უდაბნოსას. აღსანიშნავია თაგვი, გუანაკო, სამეფო ბუ. http://www.lateinamerika-studien.at/content/natur/natur/natur-1310.html დაარქივებული 2011-12-18 საიტზე Wayback Machine. ↑ დაარქივებული ასლი. დაარქივებულია ორიგინალიდან — 2011-05-31. ციტირების თარიღი: 2011-02-05.
ლიბერუმ ვეტო

„თავისუფალი ვეტო“ (ლათ. Liberum veto) — რეჩ პოსპოლიტაში პარლამენტური წყობის პრინციპი, რომელიც აძლევდა პოლონეთის სეიმის ყოველ დეპუტატს შეეწყვიტა საკითხის განხილვა სეიმში ან სეიმის მუშაობა საერთოდ, წინააღმდეგ გამოსვლით. ამ პრინციპის წყარო გახდა სეიმში საკითხის ერთხმით მიღების ტრადიცია, სადაც ყოველი შლიახტელი წარმოადგენდა თავის ოლქს, არჩეული იყო ადგილობრივი სეიმიკის მიერ და მის წინაშე იყო ანგარიშვალდებული სეიმის ყველა გადაწყეტილებაზე, ასევე ფედერაციული ხასიათის პოლონურ-ლიტვური სახელმწიფოს საკითხები. უმრავლესობით მიღებული გადაწყვეტილება, უმცირესობის სურვილის წინააღმდეგ (თუ კი ეს იყო ერთი სეიმიკიც კი) ითვლებოდა პოლიტიკური თანატოლობის პრინციპის დარღვევად. ამას გარდა, ამ პრინციპის დასაბუთებისათვის მიმართავდნენ კანონს Nihil novi (ეგრეთ წოდებული როდომის კონსტიტუცია), რომელიც უკრძალავდა მეფეს მიეღოთ ახალი კანონი შლიახტის თანხმობის გარეშე. ჩვეულებრივ ითვლება, რომ პირველად ამ უფლებით ისარგებლა და შეწყვიტა სეიმის მუშაობა ტრაკაის წარმომადგენელმა ვლადისლავ სიცინსკიმ 1652 წ. მაგრამ ეს აზრი სინამდვილეში მცდარია, მან მხოლოდ ვეტო დაადო დებატებს სეიმში. მხოლოდ 1669 წელს კრაკოვში სეიმის მუშაობა ვადაზე ადრე იქნა გაჩერებული liberum veto-ს საფუძველზე, რომელიც დაადო კიევის წარმომადგენელმა ადამ ოლიზარმა. XVIII საუკუნის პირველ ნახევარში, ეს პრაქტიკა ჩვეულებრი მოვლენა გახდა სეიმის მუშაობისათვის. რეჩ პოსპოლიტის მეზობლებმა: რუსეთმა და პრუსიამ ჩათვალა ეს ხელსაყრელ ინსტრუმენტად პოლონეთის დასასუსტებლად. 1764 წლის შემდეგ liberum veto პრაქტიკულად არ გამოუყენებიათ: ერთსულოვნების პრინციპი არ უშლიდა ხელს კონფედერეციულ სეიმების მუშაობას. სესიის დაწყებამდე დეპუტატებმა შექმნეს „კონფედერაცია“ (პოლ. konfederacja), რათა აერიდებინათ სეიმის მუშაობის გაჩერება liberum veto შესაბამისად. Liberum veto გაუქმებული იქნა 1791 წლის 3 მაისს; კონსტიტუცია (მიღებული კონფედერაციული ოთხწლიანი სეიმის მიერ) ამყარებდა უმრავლესობის პრინციპს. იმ კონსტიტუციის მიღწევა იყო ის რომ - ის იყო პირველი თანამედროვე კოდიფიცირებული კონსტიტუცია ევროპაში — ანულირებული იქნა მეორე, კონფედერატიული სეიმით, რომელიც შეიკრიბა გროდნოში 1793 წელს. ამ სეიმმა, რუსეთისა და პრუსიის ზეწოლით, მოახდინა რეჩ პოსპოლიტის მეორე გაყოფის რატიფიცირება.
კუხეში

კუხეში — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, საჩინოს თემში (სოფლები: ზედა საჩინო, კუხეში, ნაგურუ, საჩინო). მდებარეობს მდინარე ინწრის (ჭანისწყლის მარჯვენა შენაკადი) მარცხენა ნაპირზე. ზღვის დონიდან 220 მეტრზე, წალენჯიხიდან დაშორებულია 10 კილომეტრით, ჯვრიდან (უახლოესი რკინიგზის სადგური) 6 კმ-ით. 2014 წლის აღწერის მონაცემებით სოფელში ცხოვრობს 355 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 93. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლარა

ლარა — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, მედანის თემში (სოფლები: მედანი, ლარა). მდებარეობს ოდიშის ვაკის ჩრდილოეთ ნაწილში. ზღვის დონიდან 360 მეტრზე, წალენჯიხიდან დაშორებულია 13 კილომეტრით, ჯვრიდან (უახლოესი რკინიგზის სადგური) 9 კმ-ით. 2014 წლის აღწერის მონაცემებით სოფელში ცხოვრობს 240 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 129. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლეთკანთი

ლეთკანთი — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, ჯგალის თემში (სოფლები: ლეთკანთი, ლეკაკულე, ლესალე, ლეხარჩილე, ჯგალი). მდებარეობს ოდიშის ვაკეზე, მდინარეების ხობისწყლისა და ჭანისწყლის შუამდინარეთში. ზღვის დონიდან 300 მეტრზე, წალენჯიხიდან დაშორებულია 12 კილომეტრით, ზუგდიდიდან (უახლოესი რკინიგზის სადგური) 35 კმ-ით. 2014 წლის აღწერის მონაცემებით სოფელში ცხოვრობს 252 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 162. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლეკაკულე

ლეკაკულე — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, ჯგალის თემში (სოფლები: ლეთკანთი, ლეკაკულე, ლესალე, ლეხარჩილე, ჯგალი). მდებარეობს ოდიშის ვაკეზე, მდინარე ჭანისწყლის ხეობაში. ზღვის დონიდან 240 მეტრზე, წალენჯიხიდან დაშორებულია 6 კილომეტრით, ზუგდიდიდან (უახლოესი რკინიგზის სადგური) 28 კმ-ით. 2014 წლის აღწერის მონაცემებით სოფელში ცხოვრობს 420 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 163. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლესალე

ლესალე — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, ჯგალის თემში (სოფლები: ლეთკანთი, ლეკაკულე, ლესალე, ლეხარჩილე, ჯგალი). მდებარეობს ოდიშის ვაკეზე, მდინარე ჭანისწყლის (ხობისწყლის მარცხენა შენაკადი) ხეობაში. ზღვის დონიდან 250 მეტრზე, წალენჯიხიდან დაშორებულია 8 კილომეტრით, ზუგდიდიდან (უახლოესი რკინიგზის სადგური) 30 კმ-ით. ადრე ლესალე სოფელ ჯგალის ერთ-ერთი უბანი იყო. შემორჩენილია XV-XVI საუკუნეების ციხე-დარბაზის ნანგრევები, რომელიც შესაძლოა 1616-1621 წლების ერთ საბუთში მოხსენიებული ჯგალის ციხე იყოს. ჯგალის ციხის მართვა-გამგეობა ქოჩაკიძეთა გარს ჰქონდა ჩაბარებული. 2009 წელს ციხის აღმოსავლეთით, ბორცვზე შემთხვევით აღმოჩნდა დიდი რაოდენობით ბრინჯაოს სხვადასხვა ნივთი: საბრძოლო იარაღი, სამკაულები და ნახევრადძვირფასი ქვების მძივები, რომელბიც ძვ. წ. VI-III საუკუნიდან ახ. წ. II საუკუნით თარიღდება. 2014 წლიდან მიმდინარეობს დაზვერვითი არქეოლოგიური სამუშაოები. 2014 წლის აღწერის მონაცემებით სოფელში ცხოვრობს 169 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 199. ლაზიკის ისტორიული გეოგრაფიიდან: (ლესალეს ციხე) / ვახტანგ ჯაფარიძე // სოხუმის სახელმწიფო უნივერსიტეტის შრომები / სოხუმის სახელმწიფო უნივერსიტეტი. - თბილისი, 2013-2014. - ISSN 1987-6998. - [ტ.] XI. - გვ. 469-478. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლეშამუგე

ლეშამუგე — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, ჩქვალერის თემში (სოფლები: ლეშამუგე, ჩქვალერი). მდებარეობს მდინარე მაგანის (ენგურის მარცხენა შენაკადი) მარცხენა მხარეს. ზღვის დონიდან 360 მეტრზე, წალენჯიხიდან დაშორებულია 19 კილომეტრით, ჯვრიდან (უახლოესი რკინიგზის სადგური) 4 კმ-ით. 2014 წლის აღწერის მონაცემებით სოფელში ცხოვრობს 276 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 207. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლეხარჩილე

ლეხარჩილე — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, ჯგალის თემში (სოფლები: ლეთკანთი, ლეკაკულე, ლესალე, ლეხარჩილე, ჯგალი). მდებარეობს ოდიშის ვაკეზე, მდინარე ჭანისწყლის (ხობისწყლის მარჯვენა შენაკადი) ხეობაში. ზღვის დონიდან 240 მეტრზე, წალენჯიხიდან დაშორებულია 7 კილომეტრით, ზუგდიდიდან (უახლოესი რკინიგზის სადგური) 29 კმ-ით. 2014 წლის აღწერის მონაცემებით სოფელში ცხოვრობს 176 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 209. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლეჯოლიხე

ლეჯოლიხე — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, მიქავას თემში (სოფლები: ლეღვინჯილე, ლეჯოლიხე, მიქავა). მდებარეობს ოდიშის ვაკეზე. ზღვის დონიდან 250 მეტრზე, წალენჯიხიდან დაშორებულია 7 კილომეტრით, ზუგდიდიდან (უახლოესი რკინიგზის სადგური) 32 კმ-ით. 2014 წლის აღწერის მონაცემებით სოფელში ცხოვრობს 210 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 209. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
მედანი (წალენჯიხის მუნიციპალიტეტი)

მედანი — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, თემის ცენტრი (სოფელი: ლარა). მდებარეობს ოდიშის ვაკის ჩრდილოეთ ნაწილში, მდინარე ჭანისწყლის მარჯვენა მხარეს. ზღვის დონიდან 250 მეტრზე, წალენჯიხიდან დაშორებულია 10 კილომეტრით, ჯვრიდან (უახლოესი რკინიგზის სადგური) 12 კმ-ით. 2014 წლის აღწერის მონაცემებით სოფელში ცხოვრობს 328 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 537. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II